ნუ იმღერ ჩემთან, ლამაზო ქალო

**ნუ იმღერ ჩემთან, ლამაზო ქალო,**

**შენ საქართველოს სევდიან ხმაზე,**

**მე მაგონდება, როცა შენ ჰგალობ,**

**სხვა ცხოვრება და სხვა სილამაზე.**

**რა ვქნა, თუ შენი სასტიკი ქნარი**

**ერთს მოგონებას შორეულს არხევს,**

**მე ვხედავ ღამეს, ველებს და მთვარით**

**აითებულ ქალის წამებულ სახეს.**

**ძვირფას ჩვენებას, საბედისწეროს**

**ვივიწყებ, როცა გიყურებ თვალში,**

**და როცა ჰგალობ, იმისი ჩერო**

**წარმომიდგება უეცრად მაშინ.**

**ნუ იმღერ ჩემთან, ლამაზო ქალო,**

**შენ საქართველოს სევდიან ხმაზე,**

**მე მაგონდება, როცა შენ ჰგალობ,**

**სხვა ცხოვრება და სხვა სილამაზე.**

**1828**